Nafarroako Parlamentuko Mahaiak, 2021eko otsailaren 1ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkezturiko galdera, Castejongo Trenasa lantegiaren etorkizunari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko otsailaren 1ean

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko foru parlamentari Marisa de Simón Caballerok, Legebiltzarreko Erregelamenduaren 14.2 artikuluan ezarritakoaren babesean, honako galdera hau egiten du, Nafarroako Gobernuko Garapen Ekonomiko eta Enpresarialeko kontseilariak idatziz erantzun dezan:

Castejongo Trenasa enpresa, nagusiki trenbide-materiala ekoizten duena eta Beasainen egoitza duen CAF euskal multinazionalaren barruan dagoena, egun enplegu-erregulazioko espedientearen (ABEEE) egoeran dago.

Galdera

Zer informazio dauka Nafarroako Gobernuak Castejongo Trenasa enpresaren etorkizun produktiboari buruz, eta zer ekintza egin ditu azken hilabeteotan aipatu lantegiaren jarduera industrialaren bideragarritasuna eta jarraipena lortzeko?

Iruñean, 2021eko urtarrilaren 27an

Foru parlamentaria: Marisa De Simón Caballero